Alberto Giacometti
Alberto Giacometti (10. oktoober 1901 Borgonovo, Šveits – 11. jaanuar 1966 Chur, Šveits) oli Šveitsi skulptor ja maalikunstnik, kes on tuntud abstraktsete pikkusesse venitatud figuuride poolest. Ta avastas ja analüüsis oma töödes inimolemust, mistõttu on ta loomingut võrreldud eksistentsialismiga kirjanduses. Giacometti oli üks 20. sajandi tähtsamaid skulptoreid, kelle stiili mõjutasid peamiselt kubism ja sürrealism. Ta loomingus mängisid kaalukat rolli küsimused inimese vaimse seisundi ning eksistentsiaalsete ja fenomenoloogiliste arutelude kohta.